Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: ellátásáról szóló 1991. évi IV. törvény alapján munkanélküli járadékban, illetve keresetpótló juttatásban részesül.”
Paragraph Index: 1227

(2) A hivatal az (1) bekezdés szerint bemutatott számla, szerződés, illetőleg vámokmány alapján a bemutatástól számított nyolc napon belül határozatban rendelkezik az elidegenítési tilalomnak az állam javára történő járműnyilvántartásba való bejegyzéséről, valamint az elidegenítési tilalom megszűnéséig vagy törléséig a törzskönyv kiadásának felfüggesztéséről. A hivatal a határozatot az elidegenítési tilalom bejegyzése végett haladéktalanul megküldi a szerzési támogatásban részesített személy lakóhelye, illetve tartózkodási helye szerint illetékes közlekedési igazgatási hatóságnak. A közlekedési igazgatási hatóság a határozat kézbesítését követő negyvenöt napon belül értesíti a hivatalt az elidegenítési tilalom bejegyzéséről, illetőleg arról, ha a szerzési támogatásban részesített személy nem kérte a személygépkocsi tulajdonjog-változásának a nyilvántartásba vételét (a továbbiakban: átírás).

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes